Document ID: 31970D0244

Tarybos sprendimas
1970 m. balandžio 21 d.
dėl kelis metus apimančių finansinių prognozių
(70/244/EAPB, EEB, Euratomas)
EUROPOS BENDRIJŲ TARYBA NUSPRENDŽIA:
1 straipsnis
Siekiant, kad Bendrijų biudžetas būtų sudaromas iš anksto planuojant kelerius metus, Komisija kasmet, gavusi Biudžeto politikos komiteto nuomonę, parengia finansinę prognozę trims iš eilės einantiems metams, parodydama finansinį poveikį Bendrijai dėl galiojančių reglamentų ir sprendimų, bei dėl Komisijos pateiktų pasiūlymų Tarybai. Prognozė išskaidoma pagal išlaidų kategorijas.
Gavusi Europos Parlamento nuomonę, Taryba išnagrinėja ir įvertina prognozę.
2 straipsnis
Kasmet Taryba pagal Komisijos ataskaitą išnagrinėja, kaip prognozė atitinka raidą.
3 straipsnis
Kai tik nustatoma, kad pagal tam tikrą kategoriją patirtos išlaidos labai viršija prognozę, Komisija praneša Tarybai ir pateikia pasiūlymus dėl atitinkamų Bendrijos priemonių.
Priimta Liuksemburge, 1970 m. balandžio 21 d.

Labels: 2
15